Številka: 03215-9/2013-3

Datum: 15. 1. 2014

## ZAPISNIK

20. seje Odbora za stanovanjsko politiko (v nadaljevanju: Odbor), ki je bila v sredo, 8. januarja 2014.

Seja je potekala v Klubu 11, Mestna hiša, Mestni trg 1, Ljubljana.

Sejo je vodila predsednica odbora Darja Krstić.

Na seji so bili navzoči članice in člani Odbora (v nadaljevanju: člani):

Darja Krstić, Iztok Kordiš, Bruna Antauer, Marjan Jernej Virant, Mojca Kavtičnik Ocvirk in Boštjan Zajc.

Seje se ni udeležil Matej Čepeljnik.

Na seji so bili navzoči tudi:

Sašo Rink, direktor JSS MOL in Boris Kaučič iz MOL, SODMS.

Seja se je pričela ob 16.30 uri ob navzočnosti 4 članov.

S sklicem seje so člani prejeli predlog dnevnega reda 20. seje Odbora:

1. **Obvestilo o spremembi predsednice Odbora za stanovanjsko politiko**
2. **Potrditev zapisnika 19. seje Odbora za stanovanjsko politiko**
3. **Predlog Odloka o rebalansu proračuna Mestne občine Ljubljana za leto 2014**
4. **Predlog Rebalansa finančnega načrta Javnega stanovanjskega sklada Mestne občine Ljubljana za leto 2014**
5. **Razno**

O dnevnem redu ni razpravljal nihče, zato je predsednica dala na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 20. seje Odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednica je navzoče člane in članice obvestila glede odstopa prejšnje predsednice Odbora za stanovanjsko politiko in imenovanju nove predsednice na 30. Seji Mestnega sveta MOL. Tako je bila na zadnji seji MS MOL imenovana za novo predsednico Darja Krstić. Navzoče je tako predsednica obvestila glede spremembe. Darja Krstić se je na kratko predstavila vsem navzočim.

**AD 2**

Predsednica je vprašala navzoče člane in članice ali je kakšna pripomba na vsebino zapisnika 19. seje odbora. Prisotni niso podali nobenih pripomb na zapisnik. Nato je predsednica dala na glasovanje.

**PREDLOG SKLEPA:**

**Potrdi se zapisnik 19. seje Odbora za stanovanjsko politiko.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 3**

Gradivo za vse točke dnevnega reda so člani prejeli s sklicem seje. Predsednica je predlagala, da se točka predlog Odloka o rebalansu proračuna Mestne občine Ljubljana za leto 2014 in predlog Rebalansa finančnega načrta Javnega stanovanjskega sklada Mestne občine Ljubljana za leto 2014 predstavita vsebinsko na skupni točki in nato se o sklepih posebej glasuje. Prisotni so se strinjali s predlogom.

Predsednica je podala uvodno obrazložitev k razpravi o predlog Odloka o rebalansu proračuna Mestne občine Ljubljana za leto 2014 in predlog Rebalansa finančnega načrta Javnega stanovanjskega sklada Mestne občine Ljubljana za leto 2014. Nato je predala besedo direktorju JSS MOL, g. Sašo Rinku.

Sašo Rink, direktor JSS MOL, je podal širšo in poglobljeno obrazložitev k predlogu Odloka o rebalansu proračuna Mestne občine Ljubljana za leto 2014 in predlogu Rebalansa finančnega načrta Javnega stanovanjskega sklada Mestne občine Ljubljana za leto 2014.

Predstavil je nekatere postavke v drugem rebalansu proračuna Mestne občine Ljubljana za leto 2014 in nekatere spremembe postavk v predlogu Rebalansa finančnega načrta Javnega stanovanjskega sklada Mestne občine Ljubljana za leto 2014. Izpostavil je višino spremembe sredstev glede na veljavni proračun ter rebalans 2014.

Omenil je prejemke in izdatke JSS MOL in MOL, primerjal prejemke in izdatke z letom 2013, predstavil nekatere poteke prenove stanovanj, delež subvencij najemnin neprofitnih stanovanj, zaključevanje projekta Polje 3, dodeljevanje neprofitnih stanovanj, kratkoročno zadolževanje JSS MOL v vrednosti do 3 mio €, bančno garancijo v Zeleni jami, transfere iz MOL na JSS MOL, subvencije najemnin, investicije JSS MOL in investicije MOL, projekt Belokranjska 2, Zarnikova 4, investicija na Cesti Španskih borcev, druge investicije JSS MOL, potek nakupa nepremičnin za projekte JSS MOL in MOL, nakupe stanovanj v letu 2014.

Razpravljali so: Darja Krstić, Marjan Jernej Virant in Sašo Rink.

Razprava je tekla o stanovanjskih zadrugah na področju MOL, državnem spodbujanju, parceli v Zeleni jami, o zadružništvu, državnimi in občinskimi spodbudami, o subvencioniranju najemnin iz MOL ter CSD, o mesečnih odločbah za subvencije najemnin in obratovalnih stroškov.

Po končani razpravi je predsednica dala na glasovanje:

**SKLEP:**

**Odbor za stanovanjsko politiko je kot zainteresirano delovno telo obravnaval predlog Odloka o rebalansu proračuna Mestne občine Ljubljana za leto 2014 za področje stanovanjske politike, proračunske postavke 4.11. Služba za razvojne projekte in investicije - 1605 (Spodbujanje stanovanjske gradnje) in ga predlaga pristojnemu Odboru za finance v sprejem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 4**

Ker je bila razprava pod to točko že opravljena ob prejšnji točki tu predsednica ni odpirala nove razprave, pač pa je podala le predlog sklepa na glasovanje:

**SKLEP:**

**Odbor za stanovanjsko politiko je kot zainteresirano delovno telo obravnaval predlog Rebalansa finančnega načrta Javnega stanovanjskega sklada Mestne občine Ljubljana za leto 2014 in ga predlaga pristojnemu Odboru za finance v sprejem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 5**

Razpravljali so: Darja Krstić, Marjan Jernej Virant, Boštjan Zajc, Sašo Rink in Boris Kaučič.

Razprava je tekla o zemljišču v Polju in postopku za pridobivanje oz. razlastitve, o odnosu sovaščanov do stanovalcev v neprofitnih stanovanjih ter cenah zemljišč v MOL.

Sekretar Odbora, ki je hkrati tudi sekretar Sveta za varstvo pravic najemnikov stanovanj v MOL in direktor JSS MOL sta se pogovorila glede dopisa Odbora v zvezi s predlogi in pobudami na stanovanjskem področju naslovljeno na JSS MOL in pristojno ministrstvo. Dorekla sta okvirno nadaljnjo dogajanje v zvezi s predlogi in pobudami na stanovanjskem in najemniškem področju ter nadaljnjimi postopki v zvezi z JSS MOL in odgovorom na dopis.

Seja je bila končana ob 17.10 uri.

|  |  |
| --- | --- |
| Pripravil:  *Boris Kaučič*  Višji svetovalec III | *Darja Krstić*  Predsednica |